
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Επιτροπών για την υποβοήθηση του έργου των 
Επιτροπών του άρθρου 12 του Ν. 1943/1991, και καθο¬ 
ρισμός του τρόπου λειτουργίας τους. 

Αριθμός εισακτέων στην Εθνική Σχολή Δημόσιας Διοίκη¬ 
σης . 

Τροποποίηση της αριθ. 25736/Ζ2/2361/18.12.90 από¬ 
φασής μας «Συγκρότηση Διοικητικού Συμβουλίου της ΕΡ- 

Τ-Α.Ε.» 0 .. 

Καθορισμός του τρόπου λειτουργίας των Επιτροπών του άρ¬ 
θρου 12 (παρ. 1 και 2) του Ν. 1943/1991 (ΦΕΚ 50/Α) 
Συγκρότηση επιτροπής υποβοήθησης της Επιτροπής Απλού- 

στευσης Νομοθεσίας Ν. 1943/1991.. 

Πολιτογράφηση της ομογενούς αλλοδαπής Όλγας ΣΑ- 


ΝΤΣΕΖ του Πασχάλη. 6 

Πολιτογράφηση της αλλοδαπής Σάνα ΣΑΜΠΑΧ του Χα- 

σίμπ. 7 

Τροποποίηση διατάξεων που αφορούν στην τήρηση βιβλίων ι/ 
και στοιχείων από τα μέλη του Χ.Α.Α. 8 


Έναρξη ισχύος των διατάξεων των άρθρων 41 Ν. 1249/ 
1982 και 14 Ν. 1473/1984 και καθορισμός των τιμών 
εκκίνησης και των συντελεστών αυξομείωσής τους για τον 
προσδιορισμό της φορολογητέας αξίας των ακινήτων που 
μεταβιβάζονται με αντάλλαγμα ή αιτία θανάτου, δωρεάς, 
" γονικής παροχής ή προίκας και βρίσκονται στο Δήμο Κυ- 


παρισίας .. 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ2/16969 (1) 


Συγκρότηση Επιτροπών για την υποβοήθηση του έργου των Επι¬ 
τροπών του άρθρου 12 του Ν. 1943/1991, και καθορισμός 
του τρόπου λειτουργίας τους. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

-Του Ν.Δ. 216/1974 (ΦΕΚ 367/Α/1974) «Περί συστά- 
σεως Υπουργείου Προεδρίας της Κυβερνήσεως». 

- Του Π.Δ. 320/1988 «Οργανισμός Υπηρεσιών του Υπουρ¬ 
γείου Προεδρίας της Κυβέρνησης» όπως τροποποιήθηκε μεταγε¬ 
νέστερα. 


- Του άρθρου 12 παρ. 3 του Ν. 1943/1991 (ΦΕΚ 50/Α/ 
1991) «Εκσυγχρονισμός της οργάνωσης και λειτουργίας της δη¬ 
μόσιας διοίκησης κ.λπ.». 

2. Την ανάγκη σύνταξης σχεδίου Κώδικα Σχέσεων Δημόσιας 
Διοίκησης - Πολιτών - Απλούστευση της Νομοθεσίας και των κα¬ 
ί νονιστικών ρυθμίσεων, αποφασίζουμε: 

1. Συγκροτούμε στο Υπουργείο Προεδρίας της Κυβέρνησης 
2 τετραμελείς Επιτροπές αποτελούμενες από: 

α) Το Νομικό Σύμβουλο του Κράτους στο ΥΠΠΚ. 

^ β) Το Γενικό Διευθυντή Διοικητικής Υποστήριξης του ΥΠΠΚ. 

γ) Τον Προϊστάμενο της Δ/νσης οργάνωσης και απλούστευσης 
4 των διαδικασιών του ΥΠΠΚ. 

δ) Έναν εκπρόσωπο των Υπαλλήλων του ΥΠΠΚ που υποδει¬ 
κνύεται από την οικεία Πρωτοβάθμια~συνδικαλιστική οργά¬ 
νωση. 

Αν υπάρχουν περισσότερες πρωτοβάθμιες συνδικαλιστικές ορ¬ 
γανώσεις ο εκπρόσωπος υποδεικνύεται από την ΑΔΕΔΥ. 

Στις επιτροπές αυτές συμμετέχουν και οι καθ’ ύλην αρμόδιοι 
προϊστάμενοι Δ/νσεων του Υπουργείου Προεδρίας της Κυβέρνη¬ 
σης ανάλογα με τα θέματα που συζητούνται. 

Της επιτροπής Προεδρεύει ο Νομικός Σύμβουλος του Κράτους 
στο ΥΠΠΚ τον οποίο αναπληρώνει ο Γενικός Δ/ντής Διοικητικής 
Υποστήριξης του ΥΠΠΚ. 

Οι Επιτροπές λειτουργούν σύμφωνα με τους γενικούς κανόνες 
που διέπουν τη λειτουργία των συλλογικών οργάνων. 

2. Έργο των Επιτροπών είναι: 

- Η συγκέντρωση και καταγραφή κατά τομείς, των νομοθετι¬ 
κών και κανονιστικών ρυθμίσεων αρμοδιότητας του Υπουργείου 
Προεδρίας της Κυβέρνησης. 

- Η επανεξέταση της αναγκαιότητας των ισχυουσών. 

- Ο εντοπισμός των περιπτώσεων στις οποίες απαιτείται ανα- 
διαμόρφωση (αναδιατύπωση, συμπλήρωση, κατάργηση ή και 
κωδικοποίηση) του νομοθετικού υλικού, λόγω πολυνομίας, νομο¬ 
θετικών αλληλοεπικαλύψεων ή άλλων νομοτεχνικών ατελιών, 
ώστε οι ισχύουσες νομοθετικές και κανονιστικές ρυθμίσεις να κα¬ 
ταστούν απλούστερες. 

- Η υποβολή σχετικών προτάσεων στην Επιτροπή απλού¬ 
στευσης Νομοθεσίας. 

- Η υποβοήθηση του έργου της Επιτροπής του Κώδικα Σχέ¬ 
σεων Δημόσιας Διοίκησης - Πολιτών, όπως αυτό αναφέρεται 
στην παράγραφο 1 του άρθρου 12 του Ν. 1943/1991. 

3. Οι επιτροπές εξυπηρετούνται από Γραμματέα και τον ανα¬ 
πληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1991 

Ο ΥΠΟΥΡΓΟΣ 

Μ. ΕΒΕΡΤ 

-♦- 

Αριθ. ΑΙΕΚ/81/28/13170 (2) 

Αριθμός εισακτέων στην Εθνική Σχολή Δημόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 16 παρ. 1 του Ν. 1388/83 
«Ίδρυση Εθνικού Κέντρου Δημόσιας Διοίκησης» (ΦΕΚ 113/ 
1983). 

2. Την αριθ. 717/19.6.1990 γνώμη του Δ.Σ. του Ε.Κ.Δ.Δ. 

3. Την αριθ. ΔΙΔΑΔ/ΤΜΕΚ/81/οικ. 9004/26.2.1991 
απόφαση Υπουργού Προεδρίας της Κυβέρνησης «αριθμός εισα¬ 
κτέων στην Ε.Σ.Δ.Δ.». 

4. Το αριθ. Β1/2143/19.3.1991 έγγραφο του Υπ. Εμπο¬ 
ρίου με το οποίο ζητείται η αύξηση των θέσεων Εμπορικών Ακο¬ 
λούθων από πέντε (5) σε οκτώ (8). 

5. Το αριθ. 2715/4.4.91 έγγραφο του Εθν. Κέντρου Δημό¬ 
σιας Διοίκησης, αποφασίζουμε: 

1. Τροποποιούμε την αριθ. ΔΙΔΑΔ/ΤΜΕΚ/81/οικ.9004/ 
26.2.1991 απόφασή μας (ΦΕΚ 146/Β/4.3.91) και ορίζουμε 
τον αριθμό των σπουδαστών που θα παρακολουθήσουν το Πρό¬ 
γραμμα Γενικής Διοίκησης και το Πρόγραμμα Εμπορικών Ακο¬ 
λούθων σε είκοσι (20) και οκτώ (8) αντίστοιχα. 

2. Κατά τα λοιπά ισχύει η ΔΙΔΑΔ/ΤΜΕΚ/81/οικ. 9004/ 
26.2.91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαΐου 1991 

Ο ΥΠΟΥΡΓΟΣ 

Μ. ΕΒΕΡΤ 

-♦- 

Αριθ. 9962/Ζ2/853 · (3) 

Τροποποίηση της αριθ. 25736/Ζ2/2361/18.12.90 απόφασής 

μας «Συγκρότηση Διοικητικού Συμβουλίου της ΕΡΤ-Α.Ε.». 

Ο ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 6 του Ν. 1730/87 «Ελληνική Ρα¬ 
διοφωνία - Τηλεόραση, Ανώνυμη Εταιρεία (ΕΡΤ-ΑΕ)». 

2. Τις διατάξεις του Ν. 1866/89 «Ίδρυση Εθνικού Συμβου¬ 
λίου Ραδιοτηλεοράσεως και παροχή αδειών για την ίδρυση και 
λειτουργία τηλεοπτικών σταθμών». 

3. Την αριθ. 25736/Ζ2/2361/18.12.90 απόφασή μας «Συ¬ 
γκρότηση Διοικητικού Συμβουλίου της ΕΡΤ-ΑΕ». 

4. Την αριθ. 549/9.5.91 πρόταση του Εθνικού Συμβουλίου 
Ραδιοτηλεοράσεως. 

5. Την αριθ. Γ.Υ. 2366/30.4.90 κοινή απόφαση του Πρωθυ¬ 
πουργού και του Υπουργού Προεδρίας της Κυβέρνησης, αποφα¬ 
σίζουμε: 

Τροποποιούμε την αριθ. 25736/Ζ2/2361/18.12.90 από¬ 
φασή μας και διορίζουμε τους κατωτέρω ως μέλη του Δ.Σ. της 
ΕΡΤ προς συμπλήρωση κενών θέσεων: 

1. Τον Π. Γέμπτο ως αντιπρόεδρο, σε αντικατάσταση του Ν. 
Καρούμπαλου. 

2. Τον Ε. Κουσούλη ως μέλος, σε αντικατάσταση του Θ. Μπέ- 
νου. 

3. Τον Θ. Σκυλακάκη ως μέλος, σε αντικατάσταση του Δ. Χρι¬ 
στοδούλου. 


Ως προς τα λοιπά ισχύει η παραπάνω απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1991 

0 ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 



Αριθ. Δ1ΚΝΠ/Φ1/2/16976 (4) 

Καθορισμός του τρόπου λειτουργίας των Επιτροπών του άρθρου · 

12 (παρ. 1 και 2) του Ν. 1943/1991 (ΦΕΚ 50/Α). 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: , 

1. Τις διατάξεις του άρθρου 12 παρ. 4 του Ν. 1943/1991 
«Εκσυγχρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες διατάξεις» 
(ΦΕΚ 50/Α/11.4.1991). 

2. Τη ΔΙΔΚ/Φ71/40828/30.11.1990 (ΦΕΚ 760/Β/ 
30.11.1990) απόφαση του Υπουργού Προεδρίας της Κυβέρνη¬ 
σης «Μεταβίβαση αρμοδιοτήτων στο Γεν. Γραμματέα κ.λπ.», 
αποφασίζουμε: 

Καθορίζουμε τον τρόπο λειτουργίας των κατά το άρθρο 12 του 
Ν. 1943/1991 Επιτροπών Κώδικα Σχέσεων Δημόσιας Διοίκη¬ 
σης - Πολιτών και Απλούστευσης της Νομοθεσίας, ως εξής: 

1. Οι Επιτροπές α) του Κώδικα Σχέσεων Δημόσιας Διοίκησης 
- Πολιτών και συναφών διοικητικών διαδικασιών και β) Απλού¬ 
στευσης της Νομοθεσίας συνεδριάζουν στο Υπουργείο Προεδρίας 
της Κυβέρνησης, μετά από πρόσκληση του Προέδρου τους, σε 
ημερομηνία οριζόμενη από αυτόν. 

2. 0 Πρόεδρος των Επιτροπών αναπληρώνεται, αν απουσιάζει 
ή κωλύεται, από το Σύμβουλο Επικράτειας που μετέχει σε κάθε 
Επιτροπή. Σε περίπτωση απουσίας του Προέδρου ή του αναπλη¬ 
ρωτή του, προεδρεύει ένα από τα παρόντα μέλη, κατά τη σειρά 
αναγραφής τους στο νόμο. 

3. Οι Επιτροπές συνεδριάζουν νόμιμα, αν είναι παρόντα τουλά¬ 
χιστον έξι μέλη. Αποφασίζουν με πλειοψηφία των παρόντων. Σε 
περίπτωση ισοψηφίας, υπερισχύει η γνώμη του Προέδρου ή, αν 
απουσιάζει, του αναπληρωτή του. 

4. Ο Πρόεδρος μπορεί να αναθέτει σε ένα ή περισσότερα μέλη 
της οικείας Επιτροπής την ειδικότερη μελέτη συγκεκριμένου θέ¬ 
ματος και την εισήγηση επ’ αυτού. Οι Εισηγητές συντάσσουν έκ¬ 
θεση, την οποία αναπτύσσουν προφορικά κατά τη συνεδρίαση της 
Επιτροπής. 

5. Ειδικοί εισηγητές μπορεί επίσης να ορίζονται δημόσιοι 
υπάλληλοι ή λειτουργοί ή ιδιώτες ειδικοί επιστήμονες. 

6. Οι Επιτροπές μπορούν να ζητούν και τη συνδρομή των καθ’ 
ύλην αρμοδίων για τα συζητούμενα θέματα υπηρεσιών του 
Υπουργείου Προεδρίας της Κυβέρνησης ή άλλων Υπουργείων, 
εφόσον η συνεργασία αυτή κρίνεται σκόπιμη, κατά την κρίση του 
Προέδρου τους. Μπορούν ακόμα να καλούν τους προϊσταμένους 
των υπηρεσιών αυτών, οι οποίοι εκφέρουν, χωρίς δικαίωμα ψή¬ 
φου, τις απόψεις τους στα υπό εξέταση θέματα. 

7. Καθεμία από τις Επιτροπές εξυπηρετείται στο έργο της από 
τριμελή Γραμματεία. Ως μέλη της Γραμματείας ορίζονται, σύμ¬ 
φωνα με την παρ. 4 εδ. γ του άρθρου 12 του Ν. 1943/1991, 
υπάλληλοι του Υπουργείου Προεδρίας της Κυβέρνησης με βαθμό 
Α' της κατηγορίας ΠΕ. Ένα από τα μέλη της Γραμματείας ορίζε¬ 
ται υπεύθυνος της Γραμματείας. 

8. Κάθε μία Γραμματεία μεριμνά για την πρόσκληση των με¬ 
λών της Επιτροπής προς συνεδρίαση και τη διοργάνωση εν γένει 
των συνεδριάσεων, την τήρηση πρακτικών των συζητήσεων και 
την κοινοποίηση αντιγράφου τους στη Διεύθυνση Κωδικοποίησης 
Νομικών Πληροφοριών του Υπουργείου Προεδρίας της Κυβέρνη¬ 
σης ή στη Διεύθυνση Σχέσεων Κράτους - Πολίτη. Επίσης μεριμνά 
για τη διενέργεια αλληλογραφίας με τις τετραμελείς κατά υπουρ- 

γείο επιτροπές και τους φορείς του δημόσιου τομέα για θέματα 
των Επιτροπών και τον εν γένει συντονισμό της συνεργασίας των 
Επιτροπών αυτών με τις επιτροπές των παρ. 1 και 2 του άρθρου 
12 του Ν. 1943/1991, την τήρηση του αρχείου των σχετικών 
με το αντικείμενο των Επιτροπών εγγράφων και στοιχειών, κα¬ 
θώς και για κάθε άλλη αναγκαία εργασία, συναφή με τη λειτουρ¬ 
γία των Επιτροπών, σύμφωνα με τις οδηγίες του Προέδρου τους. 

Τη σχετική αλληλογραφία της Γραμματείας υπογράφει ο 
υπεύθυνος της Γραμματείας. ° 

9. Η Διεύθυνση Διοικητικού του Υπουργείου Προεδρίας της 
Κυβέρνησης διαθέτει στις Γραμματείες τον απαραίτητο για την 
επιτέλεση του έργου τους τεχνολογικό εξοπλισμό. Μεριμνά επί¬ 
σης και για την εξυπηρέτηση εν γένει της λειτουργίας των Επι¬ 
τροπών. 

10. Η Επιτροπή Κώδικα Σχέσεων Δημόσιας Διοίκησης Πολι¬ 
τών οφείλει να περατώσει το έργο της μέσα σε 6 μήνες και η Επι¬ 
τροπή Απλούστευσης Νομοθεσίας μέσα σε 12 μήνες. . 

Η απόφαση αυτή να δημοσιευθεί στην Εφημερίδα της Κυβερνήσειυς. 

Αθήνα, 14 Μαΐου 1991 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΑΝΑΣΤΟΠΟΥΛΟΣ 

- - + -- 

Αριθ. 75313 (5) 

Συγκρότηση επιτροπής υποβοήθησης της Επιτροπής Απλούστευ¬ 
σης Νομοθεσίας Ν. 1943/1991. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Της παρ. 3 του άρθρου 12 του Ν. 1943/1991 «Εκσυγχρο¬ 
νισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες διατάξεις» (Α 50), 
καί; 

β. του Π. Δ/τος 134/1991 «Συμπλήρωση και τροποποίηση 
του Π.Δ. 49/1988 «Οργανισμός του Υπουργείου Εσωτερι¬ 
κών». 

2. Την 28470/27.4.1990 κοινή απόφαση του Πρωθυπουρ¬ 

γού και του Υπουργού Εσωτερικών «Ανάθεση αρμοδιοτήτων 
στον Υφυπουργό Εσωτερικών Νικόλαο Κλείτο» (291/Β’). , 

3. Την 13596/15.4.1991 εγκύκλιο του Υπουργείου Προε¬ 
δρίας της Κυβέρνησης, για τη σύσταση επιτροπών υποβοήθησης 
της Επιτροπής Απλούστευσης Νομοθεσίας της παρ. 2 του άρθρου 
12 του Ν. .1943/1991. 

4. Το 75312/23.4.1991 έγγραφο του Υπουργείου Εσωτερι¬ 
κών προς την Α.Δ.Ε.Δ.Υ. για υπόδειξη εκπροσώπου των υπαλ¬ 
λήλων που θα μετέχει στην ως άνω επιτροπή. 

5. Το γεγονός ότι η νεοσυσταθείσα στην Κεντρική Υπηρεσία 
του ΥΠ. ΕΣ. Διεύθυνση Οργάνωσης και Απλούστευσης Διαδικα¬ 
σιών, δεν έχει στελεχωθεί ακόμη. 

6. Το γεγονός ότι η Α.Δ.Ε.Δ.Υ. δεν έχει υποδείξει ακόμη τον 
εκπρόσωπο των υπαλλήλων, που ζητήθηκε με το παραπάνω έγ¬ 
γραφο του Υπουργείου Εσωτερικών, αποφασίζουμε: 

Συγκροτούμε επιτροπή, αποτελουμένη από τους: 

1. Δημήτριο Ράπτη, Νομικό Σύμβουλο του Υπουργείου Εσω¬ 
τερικών. ' 

2. Δημήτριο Μανιατάκο, Γενικό Διευθυντή Διοικητικής Υπο¬ 
στήριξης. 

3. Ηλία Καρυτιανό, Διευθυντή Διοίκησης. 

Γραμματέα της Επιτροπής ορίζουμε την Κατίνα Αθανασοπού- 
λου, υπάλληλο του κλάδου ΠΕ Διοικητικού με βαθμό Α’ της Κ.Υ. 
του Υπουργείου Εσωτερικών. 

Στην Επιτροπή μετέχουν και οι καθ’ ύλην αρμόδιοι ανάλογα 
με τα θέματα που συζητούνται διευθυντές του Υπουργείου. 

Με συμπληρωματική απόφαση θα ορισθεί ο εκπρόσωπος των 


υπαλλήλων που θα υποδειχθεί από την ΑΔΕΔΥ και θα μετέχει 
στην επιτροπή. 

Η Επιτροπή θα προβεί στη συγκέντρωση και καταγραφή κατά 
τομείς, των νομοθετικών και κανονιστικών ρυθμίσεων αρμοδιό¬ 
τητας του Υπουργείου Εσωτερικών, θα επανεξετάσει την ανα¬ 
γκαιότητα των ισχυουσών διατάξεων, θα εντοπίσει τις περιπτώ¬ 
σεις στις οποίες απαιτείται αναδιαμόρφωση του νομοθετικού υλι¬ 
κού και θα υποβάλει σχετικές προτάσεις στην Επιτροπή Απλού¬ 
στευσης Νομοθεσίας του Υπουργείου Προεδρίας της Κυβερνή- 
σεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Μαΐου 1991 

ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
-♦- 

Αριθ. Φ. 7172/7869 (6) 

Πολιτογράφηση της ομογενούς αλλοδαπής Όλγας ΣΑΝΤΣΕΖ 
του Πασχάλη. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την Φ.7172/7869/10.5.1991 απόφαση του Υφυπουρ¬ 
γού Εσωτερικών, έγινε δεκτή η από 6.10.1988 αίτηση πολιτο¬ 
γράφησης της ομογενούς αλλοδαπής Όλγας ΣΑΝΤΣΕΖ του Πα¬ 
σχάλη, για απόκτηση της Ελληνικής Ιθαγένειας. 

Αθήνα, 10 Μαΐου 1991 

0 ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 


Αριθ. ΕΠ 7471 (7) 

Πολιτογράφηση της αλλοδαπής Σάνα ΣΑΜΠΑΧ του Χασίμπ. 

ΟΎΦΥΠΟΥΡΓΟΣ ΕΣΩΤΕΡΙΚΩΝ 

Με την Ε.Π. 7471/13.5.1991 απόφαση του Υφυπουργού 
Εσωτερικών έγινε δεκτή η από 16.2.1990 αίτηση πολιτογράφη¬ 
σης της αλλογενούς αλλοδαπής Σάνα ΣΑΜΠΑΧ του Χασίμπ, για 
απόκτηση της Ελληνικής ιθαγένειας. 

Αθήνα, 13 Μαΐου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
-♦- 

Αριθ. 18647/Β 461 (8) 

Τροποποίηση διατάξεων που αφορούν στην τήρηση βιβλίων και 
στοιχείων από τα μέλη του Χ.Α.Α. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 1806/88 «Τροποποιήσεις της νομοθεσίας για τα 
Χρηματιστήρια Αξιών και άλλες διατάξεις», άρθρο 27. 

2. Την με αριθ. 6280/Β.508/17.5.89 απόφαση του Υπ. 
Εθνικής Οικονομίας «για τα βιβλία και παραστατικά που πρέπει 
να τηρούν τα μέλη του Χρηματιστηρίου Αξιών Αθηνών». 

3. Το απόσπασμα πρακτικού της από 21.3.91 Συνεδριάσεως 
του Χ.Α.Α. 

4. Την Απόφαση της Επιτροπής Κεφαλαιαγοράς με αριθ.Έ.Κ. 
76/26.3.1991, Θέμα 2ο για την «Τροποποίηση διατάξεων που 
αφορούν στην τήρηση βιβλίων και στοιχείων από τα μέλη του 
Χ.Α.Α.». 

Την αρ. Υ1201/1990, όπως συμπληρώθηκε με την αρ. 
υ1250/91 απόφαση του Πρωθυπουργού, αποφασίζουμε: 
Συμπληρώνει τις διατάξεις που αφορούν στην τήρηση βιβλίων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και στοιχείων από τα μέλη του Χρηματιστηρίου Αξιών ΑΘηνών 
ως εξής: 

1. Τα μέλη του Χρηματιστηρίου Αξιών Αθηνών υποχρεοϋνται 
να στέλνουν αυθημερόν στη Διεύθυνση Εποπτείας του Χρηματι¬ 
στηρίου Αξιών ΑΘηνών και στο Χρηματιστήριο Αξιών Αθηνών 
κατάσταση με όλες τις συναλλαγές της ημέρας στην οποία θα 
αναγράφονται ο αριθμός πινακιδίου, ο κωδικός αριθμός του αντι¬ 
συμβαλλόμενου· μέλους, το είδος της συναλλαγής, το όνομα του 
τίτλου, η ποσότητα και η τιμή στην οποία έγινε η συναλλαγή κα¬ 
θώς και ο κωδικός αριθμός του πελάτη, ο οποίος όμως θα ανα¬ 
γράφεται μόνο στο αντίγραφο που θα στέλνεται στην Εποπτεία 
του Χρηματιστηρίου Αξιών Αθηνών. Το έγκυρο της καταστά- 
σεως βεβαιώνεται με υπογραφή του Χρηματιστή, Χρηματιστη¬ 
ριακού Εκπροσώπου ή Αντικρυστή. 

2. Επί Χρηματιστηριακών Συναλλαγών ονομαστικών μετο¬ 
χών τα μέλη του Χρηματιστηρίου Αξιών Αθηνών υποχρεούνται 
να προσκομίζουν στην Υπηρεσία Εκκαθαρίσεως των Χρηματι¬ 
στηριακών συναλλαγών κατάσταση στην οποία θα αναγράφεται η 
ημερομηνία της συναλλαγής και τα στοιχεία ταυτότητας του αγο¬ 
ραστή προκειμένου να γίνει η μεταβίβαση. Η κατάσταση αυτή θα 
υποβάλλεται μέσα στην υπό της παρ. 1 του άρθρου 20 του Ν. 
3632/1928 οριζόμενη προθεσμία, όπως αυτή αντικαταστάθηκε 
με την παρ. 2 του άρθρου 45 του Ν. 1914/90. 

3. Σε περίπτωση μη έγκαιρης υποβολής των παραπάνω στοι¬ 
χείων ή ελλειπούς ή ανακριβούς καταγραφής αυτών, το Διοικη¬ 
τικό Συμβούλιο του Χρηματιστηρίου Αξιών Αθηνών επιβάλλει 
προς όφελος του Χρηματιστηρίου Αξιών Αθηνών τις υπό της 
Χρηματιστηριακής νομοθεσίας προβλεπόμενες ποινές. 

Η παρούσα να δημοσιευθεί στην Εφημερίδα της Κυβερνή- 
σεως. 

’ Αθήνα, 9 ΜαΤου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 
-♦- 

Αριθ. 1042704/459 (9) 

Έναρξη ισχύος των διατάξεων των άρθρων 41 Ν. 1249/1982 
και 14 Ν. 1473/1984 και καθορισμός των τιμών εκκίνησης 
και των συντελεστών αυξομείωσής τους για τον προσδιορισμό 
της φορολογητέας αξίας των ακινήτων που μεταβιβάζονται με 
αντάλλαγμα ή αιτία θανάτου, δωρεάς, γονικής παροχής ή 
προίκας και βρίσκονται στο δήμο Κυπαρισίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/1982 (ΦΕΚ Α' 
43) και του άρθρου 14 του Ν. 1473/1984 (ΦΕΚ Α' 127). 

2. Τις διατάξεις της παραγρ. 8 του άρθρου 24 του Ν. 1828/ 
1989 (ΦΕΚ Α’ 2). 

3. Τις ιδιαιτερότητες κάθε περιοχής ή τμήματος αυτής, όπως 


συνθήκες περιβάλλοντος και θέας, εξυπηρέτηση (υποδομή, συ¬ 
γκοινωνία κ.λπ.) εμπορικότητα δρόμων και στοών, πολεοδομικές 
ρυθμίσεις (συντελεστής δόμησης και κάλυψης οικοπέδου, οικοδο¬ 
μικό σύστημα, διατηρητέα κτίρια κ.λπ.). 

4. Τις ιδιαιτερότητες των ακινήτων, όπως χρήση (οικόπεδο, 
διαμέρισμα, κατάστημα, αποθήκη, ειδικό κτίριο κ.λπ.), θέα (όψη, 
γωνιακό, σε πλατεία, όροφος κ.λπ.), μέγεθος, παλαιότητα κτι¬ 
ρίου, συνιδιοκτησία, ειδικές συνθήκες (σεισμός, πλημμύρα, πυρ¬ 
καγιά, χωματερή, ρυμοτόμηση κ.λ.π.), δέσμευση (διατηρητέο 
κτίριο, αρχαιολογική παρέμβαση κ.λπ). 

5. Την κοινή απόφαση των Υπουργών Προεδρίας Κυβερνή- 
σεως και Οικονομικών αριθμ. Κ.4095/36/6.12.1982 όπως 
ισχύει, με την οποία συγκροτήθηκε η προβλεπόμενη από το άρθρο 
41 του Ν. 1249/1982 επιτροπή για το νομό Μεσσηνίας. 

6. Την εισήγηση της ανωτέρω Επιτροπής. 

, 7. Τις διατάξεις της υπ’ αριθμ. Κ.3958/108/10.6.88 - 
ΠΟΑ. 173 (ΦΕΚ 397/τ.Β’/14.6.1988) απόφασης του Υπουρ¬ 
γού των Οικονομικών, αποφασίζουμε: 

Άρθρο 1 

1. Η ισχύς των διατάξεων του άρθρου 41 του Ν. 1249/1982 
(ΦΕΚ 43Α'), όπως τροποποιήθηκε και συμπληρώθηκε με τις 
διατάξεις του άρθρου 14 του Ν. 1473/1984 (ΦΕΚ 127Α') και 
της παραγράφου 8 του άρθρου 24 του Ν. 1828/1989 (ΦΕΚ 
2/Α'), για τον προσδιορισμό της φορολογητέας αξίας των ακινή¬ 
των που μεταβιβάζονται με αντάλλαγμα ή αιτία θανάτου, δω¬ 
ρεάς γονικής παροχής (ή προίκας) αρχίζει από την 20ή Μαΐου 
1991, για τα εντός σχεδίου ακίνητα που βρίσκονται στο δήμο 
Κυπαρισίας. 

Άρθρο 2 

1. Για τον προσδιορισμό της φορολογητέας αξίας των μεταβι- 
βαζομένων με επαχθή αιτία ή αιτία θανάτου, δωρεάς, γονικής 
παροχής (ή προίκας) ακινήτων, τα οποία βρίσκονται στην πε¬ 
ριοχή του δήμου του άρθρου 1 της απόφασης αυτής, εφαρμόζο¬ 
νται οι διατάξεις της υπ’ αριθμ. Κ.3958/108/10.6,1988 - 
ΠΟΑ. 173 απόφασης (ΦΕΚ 397/Β'). 

2. Ως πολεοδομικά, εμπορικά και λοιπά στοιχεία ισχύουν αυτά 
που αναφέρονται στους πίνακες τιμών που παρεμβάλλονται και 
αποτελούν μέρος της απόφασης αυτής. 

Άρθρο 3 

Παρεμβάλλονται πίνακες τιμών. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Μδιου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


ΑΠΟ ΤΟ ΕΘΝΙΚΟ ' ΤΥΠΟΓΡΑΦΕΙΟ 




